Doložka prednosti medzinárodnej zmluvy pred zákonmi
(čl. 7 ods. 5 ústavy)

1. Gestor zmluvy: Ministerstvo dopravy, pôšt a telekomunikácií
                               Slovenskej republiky

2. Názov zmluvy: Dohoda medzi vládou Slovenskej republiky a vládou
                              Macedónskej republiky o leteckých dopravných službách, ktorá má byť 
                              podpísaná 15. mája 2002 v Bratislave

3. Účel a predmet zmluvy a jeho úprava v legislatíve SR:  Účelom dohody je vytvoriť 
                             právny rámec pre vykonávanie leteckých dopravných služieb vo vzťahu 
                             k zmluvným stranám. Dohoda stanovuje mechanizmus určovania leteckých 
                             spoločností, udeľovanie prepravných práv medzi zmluvnými stranami, 
                             upravuje poskytovanie dohodnutých služieb na určených trasách, 
                             schvaľovanie taríf, kapacity a letových poriadkov, prevod peňažných 
                             prostriedkov, oslobodenie od cla a iných platieb. Dohoda sa zaoberá 
                             bezpečnosťou leteckej dopravy a zabezpečením ochrany civilného letectva, 
                             ďalej udelením prevádzkového povolenia a uznaním licencií. Stanovuje 
                             mechanizmus riešenia sporov, uplatňovanie kódexu počítačových 
                             rezervačných systémov a prijímanie mnohostranného dohovoru týkajúceho 
                             sa leteckej dopravy.
                             Vnútroštátne právne predpisy analogicky upravujúce predmet dohody 
                             (Zákon č. 143/1998 Z.z. o civilnom letectve v znení Zákona č. 37/2002 Z.z., 
                              Zákon č. 73/1995 Z.z. v znení neskorších predpisov, Zákon č. 483/2001 
                              Z.z. o bankách, Zákon č. 202/1995 Z.z. Devízový zákon v znení neskorších 
                              predpisov, Zákon  č. 289/1995 Z.z. o dani z pridanej hodnoty v znení 
                              neskorších predpisov, Zákon č. 239/2001 Z.z. o spotrebnej dani      
                              z minerálnych olejov,  Zákon  č. 238/2001 Z.z. colný zákon.

4. Priama úprava práv alebo povinností fyzických osôb alebo právnických osôb:
                             Dohoda upravuje práva a povinnosti fyzických osôb alebo právnických 
                             osôb (určených leteckých spoločností) v čl. 2, 5, 6, 7, 9, 13, 17 a 18.               
 
5. Kategória zmluvy podľa čl. 7 ods. 4 Ústavy Slovenskej republiky (vyžaduje pred 
    ratifikáciou súhlas Národnej rady Slovenskej republiky): Dohoda medzi vládou 
                               Slovenskej republiky a vládou Macedónskej republiky o leteckých 
                               dopravných službách je medzinárodná zmluva, ktorá priamo 
                               zakladá práva alebo povinnosti fyzických osôb alebo právnických osôb, 
                               preto sa po jej podpise vyžaduje súhlas Národnej rady Slovenskej 
                               republiky.

6. Kategória zmluvy podľa čl. 7 ods. 5 Ústavy Slovenskej republiky (má prednosť pred 
    zákonmi): Dohoda medzi vládou Slovenskej republiky a vládou Macedónskej republiky 
                               o leteckých dopravných službách je medzinárodná zmluva, ktorá priamo 
                               zakladá práva alebo povinnosti fyzických osôb alebo právnických osôb.         
                               Ustanovenia jednotlivých článkov dohody sú v súlade s vnútroštátnymi 
                               právnymi predpismi SR. 
                               Dohoda má prednosť pred zákonmi:
                               -   zákon NR SR č. 289/1995 Z.z. o dani z pridanej hodnoty v znení  
    neskorších predpisov
                   -	zákon NR SR č. 239/2001 Z.z. o spotrebnej dani z minerálnych olejov
                   -   zákon NR SR č. 238/2001 Z.z. colný zákon.

7. Dopady prijatia medzinárodnej zmluvy, ktorá má prednosť pred  zákonmi, 
    na slovenský právny poriadok: Na vykonávanie tejto dvojstrannej medzinárodnej dohody 
                                nie je potrebné meniť ani prijať žiadny vnútroštátny právny predpis. 
                               Dohoda sa týka týchto zákonov:
                               Ústava SR v platnom znení
                               Zákon č. 143/1998 Z.z. o civilnom letectve v znení zákona č. 37/2002 Z.z.
                               Zákon č. 311/2001 Z.z. Zákonník práce
                               Zákon č. 73/1995 Z.z. o pobyte cudzincov na území Slovenskej republiky 
                               Zákon č. 483/2001 Z.z. o bankách
                               Zákon č. 202/1995 Z.z. Devízový zákon v znení neskorších predpisov
                               Zákon  č. 289/1995 Z.z. o dani z pridanej hodnoty v znení neskorších 
                               predpisov
                   Zákon č. 239/2001 Z.z. o spotrebnej dani z minerálnych olejov
                   Zákon  č. 238/2001 Z.z. colný zákon.